**ΟΙ ΑΝΑΚΑΛΥΨΕΙΣ**

■ **Τα κίνητρα και οι προϋποθέσεις**

1. Η εικόνα που είχαν σχηματίσει για τα πλούτη της  Άπω  Ανατολής που ενισχύθηκαν και από τις περιγραφές των εξερευνητών όπως ο **Μάρκο Πόλο.**

2. Το γεγονός ότι **οι Οθωμανικές κατακτήσεις** είχαν αποκλείσει τους δρόμους επικοινωνίας με τις περιοχές αυτές και έτσι ήταν πολύ δύσκολη η μεταφορά ασιατικών προϊόντων προς την Ευρώπη.

3. Ο **έλεγχος του εμπορίου** των μπαχαρικών από τους **Βενετούς και τους Άραβες** και η έλλειψη πολύτιμων μετάλλων στην Ευρώπη.

4. **Η διαμόρφωση εθνικών κρατών** οδηγούσε τους βασιλιάδες της Ευρώπης σε έντονο ανταγωνισμό για να ενισχύσουν το εμπόριο και την οικονομία της χώρας τους.

5. Τα ταξίδια διευκολύνονται από το γεγονός ότι χρησιμοποιούνται τελειότερα μέσα όπως **η πυξίδα, ο** **αστρολάβος και ο πορτολάνος και ένας νέος τύπος πλοίου, η καραβέλα.**

■ **Τα εξερευνητικά ταξίδια**

🡺 Οι **Πορτογάλοι** πλέουν **γύρω από την Αφρική** για να ανακαλύψουν το δρόμο για τις Ινδίες. Μετά από πολλές αποστολές, το 1498 ο **Βάσκο ντε Γκάμα** έφθασε στο Κάλικουτ των Ινδιών.

🡺 Ο **Χριστόφορος Κολόμβος**, γενοβέζος θαλασσοπόρος, σίγουρος ότι η γη είναι σφαιρική ταξιδεύει στην υπηρεσία του βασιλιά της Ισπανίας δυτικά για να ανακαλύψει τις **δυτικές Ινδίες**. Αντί για τις Ινδίες στα τέσσερα ταξίδια του (1492-1504) ανακαλύπτει νησιωτικές και ηπειρωτικές περιοχές της **κεντρικής Αμερικής**. Ο ίδιος όμως πιστεύει ότι έχει ανακαλύψει τις δυτικές Ινδίες ως το θάνατό του. Με τη χαρτογράφηση της Αμερικής από τον **Αμέρικο Βεσπούτσι** κατανοούν όλοι ότι πρόκειται για νέα ήπειρο.

🡺 Ο πρώτος **περίπλους της γης**, που αποδεικνύει περίτρανα τη σφαιρικότητά της γίνεται από τον Πορτογάλο θαλασσοπόρο **Φερδινάνδο Μαγγελάνο**, στην υπηρεσία του βασιλιά της Ισπανίας (1519-1522).

■ **Η γέννηση ενός Νέου Κόσμου**

🡺 Οι **Πορτογάλοι** και οι **Ισπανοί** κατέκτησαν με τη **βία** τις περιοχές που ανακάλυψαν.

🡺 Οι Ισπανοί κατέστρεψαν με σκληρότητα τους **προκολομβιανούς πολιτισμούς** (Μάγιας, Αζτέκους κλπ) της κεντρικής και νότιας Αμερικής.

**🡺 Έτσι μετέτρεψαν** τις νέες κτήσεις σε αποικίες και τις μοίρασαν μεταξύ τους με τη **Συνθήκη της Τορνεζίλας** (1494).

🡺 Τις δυο αποικιακές αυτοκρατορίες που δημιούργησαν διεκδίκησαν σταδιακά και άλλες δυνάμεις, όπως η **Ολλανδία**, η **Αγγλία**, η **Γαλλία**, από τον 16ο αιώνα, με αποτέλεσμα μεγάλες συγκρούσεις μεταξύ των ευρωπαϊκών χωρών.

**■ Η Ευρώπη και ο Νέος Κόσμος**

🡺 Το **κέντρο** της Ευρωπαϊκής **οικονομίας** **μετατοπίζεται** στον Ατλαντικό και τη Βόρεια θάλασσα, όπου κατέληγαν οι υπερπόντιοι θαλάσσιοι δρόμοι.

🡺 **Νέα λιμάνια** (Σεβίλλη, Λισσαβόνα, Αμβέρσα) επισκιάζουν τα παραδοσιακά της Βενετίας και της Γένοβας.

🡺 Η **εισαγωγή πολύτιμων μετάλλων** δημιουργεί εμπορικές και τραπεζικές δραστηριότητες προς **όφελος της αστικής τάξης**.

🡺 Η επαφή με νέους, άγνωστους πολιτισμούς **κλονίζει τις παραδοσιακές αξίες**.

🡺 Ευνοείται η **ανάπτυξη επιστημών** όπως η γεωγραφία, αστρονομία, ζωολογία, βοτανική, εθνολογία κ.ά.

■ **Επιπτώσεις για τους λαούς των νέων χωρών**

🡺 Οι Ευρωπαίοι **εκμεταλλεύτηκαν** τις πλουτοπαραγωγικές πηγές σε βάρος των ντόπιων πληθυσμών

🡺 Επιβάλλεται **η αρχή των άνισων ανταλλαγών** (π.χ. καθρεφτάκια και χάντρες για χρυσάφι, ασήμι και αγροτικά προϊόντα)

🡺 Θεώρησαν τους **λαούς** των κατακτημένων χωρών **κατώτερους** και αντικείμενο εκμετάλλευσης

🡺 Γεννήθηκε στις περιοχές αυτές η **δουλεία**, η **αποικιοκρατία** και οι συνέπειες της υπανάπτυξης των χωρών αυτών φθάνουν ως τις μέρες μας.

**ΕΡΩΤΗΣΕΙΣ**

**Να ταξινομήσετε τα αποτελέσματα (οικονομικά, κοινωνικά και πολιτιστικά) των ανακαλύψεων και να τα αξιολογήσετε βασιζόμενοι και στα σχετικά παραθέματα.**